《古梅》
宋代·俞亨宗

疏疏瘦蕊含清馥，矫矫虬枝缀碧苔。疑是髯龙离雪殿，苍鳞遥驾玉妃来。

作者简介：（1134—1222）越州山阴人，字兼善。孝宗隆兴二年进士。历知漳州，罢计口抑配民盐，罢溪港津度之榷，减经总制钱额外苛取者。宁宗嘉定初为提点江淮等路铸钱公事，历吏部郎、大理少卿、秘书少监，终秘阁修撰。有《山林思古录》、《群经感发》、《垂轩稿》。